Awalen yettuderren deg tefyar i d-neddem seg wungal-a d isuraz n wakud neɣ d imerna nrennu-ten akken ad d-nessebgen akud, mačči d yiwen neɣ sin i yessemres, acku aḍris yebna ɣef wassaɣen yettilin gar tefyar d tṣeddarin d tektiwin i d-yettilin deg-s ɣef way-a d nutni i yesdukulen inumak neɣ i ixeddmen assaɣen gar yiḥricen neɣ gar tṣeddarin n uḍris akka ula deg tsiwelt n wakud n wungal-a acku amaru yessemres-iten i yiswi n tenmeẓla d usezdi aḍrisan, iwakken ad d-ban tdukkli n uḍris d unamek-is d umyeḍfer n yineḍruyen akken d-llan amek myezwarent tigawin. ad naf yegget usemres n wawal ass d yiḍ s tuget amwakken amaru ittales-d azrar n tigawin d yineḍruyen ass s wass, yal iḍ ara iɛeddin alamma d ass amaynut, amzun yettaǧǧa-yaɣ ad neddu d yiwudam ad nuɣal amwakken yid-sen i nella, i nedder seg wasmi ara d-kkren sbeḥ alamma d-yuli wass amaynut anect-a d ayen d-nebder uqbel imi iswi-s d asezdi gar yineḍruyen d tektiwin akken ad yexdem assaɣen gar yiḥricen n uḍris-is ara d-yesbegnen aqeɛɛed-nsen ad dnefk kra n yimedyaten seg ugbur n wungal: Tafat n sbeḥ i ittqabalen yixeddamen asebtar wis 19 taṣeddart tamezwarut.